TEE

8η διεθνής έκθεση Verde.Tec
2026-02-27 - 2026-03-01
Για τις 27, 28 Φεβρουαρίου & 1 Μαρτίου 2026 ορίστηκε το κορυφαίο ραντεβού για το Περιβάλλον, την Κυκλική Οικονομία και τις Έξυπνες Πόλεις στην Ελλάδα! Η 8η διεθνής έκθεση Verde.Tec, το παράλληλο Verde.Tec Forum και τα Greek Green Awards, έρχονται ξανά το 2026, στο Μεσογειακό Εκθεσιακό Κέντρο (MEC) στην Παιανία, για να αναδείξουν το παρόν και το μέλλον για τις Τεχνολογίες Περιβάλλοντος στη χώρα μας. Όλες οι εξελίξεις από τον τομέα του Περιβάλλοντος θα βρεθούν στο επίκεντρο του Φόρουμ, με κορυφαίους επιχειρηματίες, φορείς, πανεπιστημιακά ιδρύματα και εκπροσώπους της τοπικής αυτοδιοίκησης και της Πολιτείας να δίνουν το «παρών» για να αναλύσουν κάθε κρίσιμο ζήτημα για τον κλάδο.
Η έκθεση που διαμορφώνει την πράσινη αγορά, προετοιμάζεται ήδη με στόχο να προσφέρει μια ολοκληρωμένη εμπειρία σε εκθέτες, συνέδρους και επισκέπτες και να παρουσιάσει μια ευρεία γκάμα εκθεμάτων και εκδηλώσεων, καλύπτοντας τομείς όπως είναι οι εξής:

Τοπική Αυτοδιοίκηση: Πρωτοβουλίες και έργα της τοπικής αυτοδιοίκησης για την προώθηση της βιωσιμότητας και της κυκλικής οικονομίας.
Ανακύκλωση & Διαχείριση Αποβλήτων: Καινοτόμες λύσεις για την αποτελεσματική διαχείριση των αποβλήτων και την ενίσχυση της ανακύκλωσης.
Έξυπνες Πόλεις: Εφαρμογές τεχνολογίας και βιωσιμότητας για τη βελτίωση της αστικής ζωής.
Ανανεώσιμες Πηγές Ενέργειας (ΑΠΕ): Βέλτιστες πρακτικές και τεχνολογίες αιχμής για την αξιοποίηση κάθε μορφής ΑΠΕ.
Αποθήκευση Ενέργειας: Σύγχρονα συστήματα και στρατηγικές για την αποδοτική αποθήκευση ενέργειας.
Ηλεκτροκίνηση & Μεταφορές: Καινοτόμες προσεγγίσεις για βιώσιμη κινητικότητα και υποδομές φόρτισης.
Εξοικονόμηση Ενέργειας: Λύσεις και στρατηγικές για τη μείωση της ενεργειακής κατανάλωσης σε κάθε τομέα.
Οικολογική Δόμηση: Προϊόντα και υπηρεσίες για ενεργειακά αποδοτικά κτίρια.
Αποκατάσταση Περιβάλλοντος: Σύγχρονες μέθοδοι και τεχνικές για την αποκατάσταση τοπίου.
Κλιματική Προστασία: Πρωτοβουλίες και τεχνολογίες για την αντιμετώπιση της κλιματικής αλλαγής και την προσαρμογή σε αυτή.
Διαχείριση Νερού: Καινοτόμες λύσεις για την αποτελεσματική διαχείριση και εξοικονόμηση του νερού.
Εταιρική Κοινωνική Ευθύνη: Πρωτοβουλίες και δράσεις για την προστασία του περιβάλλοντος.

Ιστοσελίδα: www.verde-tec.gr

Εσπερίδα ΕΛΕΤΑΕΝ: “Κλίμα και αιολική ενέργεια: πολιτικές και δεδομένα”
Το Σάββατο, 28 Φεβρουαρίου 2026 και ώρα 17:00 θα πραγματοποιηθεί εσπερίδα της ΕΛΕΤΑΕΝ, στην 8η Διεθνή Έκθεση Verde.tec, με τίτλο “Κλίμα και αιολική ενέργεια: πολιτικές και δεδομένα”, στο Εκθεσιακό Κέντρο MEC ΠΑΙΑΝΙΑΣ (Aίθουσα Workshop 1).
Τα ερωτήματα που θα συζητηθούν: Πόσο επίκαιρη παραμένει η συζήτηση για το κλίμα και την ενέργεια; Ποια είναι η θέση και οι υποχρεώσεις της Ελλάδας; Ποια η σχέση της κλιματικής κρίσης με τα ακραία φαινόμενα, όπως οι δασικές πυρκαγιές; Ποια η σημασία της αιολικής ενέργειας; Πώς μπορούμε να μεγιστοποιήσουμε τα οφέλη από τα αιoλικά πάρκα;
Στελέχη και επιστήμονες από την Ελλάδα και την Ευρώπη, συζητούν στην εσπερίδα που οργανώνει η ΕΛΕΤΑΕΝ στο πλαίσιο της 8ης Διεθνούς Έκθεσης Verde.tec με θέμα: «Κλίμα και αιολική ενέργεια: πολιτικές και δεδομένα».
Πρόγραμμα Εσπερίδας
Προσκεκλημένη Ομιλήτρια
Maya Perera | Policy Officer for Climate and Energy, European Environmental Bureau
An overview of climate status and the needs for the energy policies
Παρουσιάσεις – Συζήτηση
Αλέξανδρος Κουλίδης | Χημικός Μηχανικός ΑΠΘ, MSc in Computational Mechanics (Fluid Dynamics) ΕΜΠ, ΥΔ ΕΜΠ, Στέλεχος ΔΙΠΑ ΥΠΕΝ
Ο Κλιματικός Νόμος και οι υποχρεώσεις των εθνικών κυβερνήσεων – Ο κλιματικός νόμος ως εργαλείο προστασίας του περιβάλλοντος
Αντώνης Κούκουζας | Επιπυραγός, Καθηγητής Πυροσβεστικής Ακαδημίας, Πρόεδρος Ένωσης Πτυχιούχων Αξιωματικών Υπαξιωματικών Πυροσβεστικού Σώματος (Ε.Π.Α.Υ.Π.Σ.)
Η δασοπροστασία στο περιβάλλον της κλιματικής κρίσης – Ο προστατευτικός ρόλος των δασοτεχνικών έργων και των αναδασώσεων που εκτελούν τα αιολικά πάρκα
Νίκος Μάντζαρης | Επικεφαλής Αναλυτής Πολιτικής και Συνιδρυτής του Green Tank
Η ενεργειακή & κλιματική πολιτική της Ελλάδας: δεδομένα και επιλογές για το μέλλον
Ανδρέας Βλαμάκης | Φυσικός Περιβαλλοντολόγος, Διευθυντής Ανάπτυξης έργων ΕΝΤΕΚΑ
Ανθρωπογενής κλιματική αλλαγή: ναι, συμβαίνει — ανησυχητικά δεδομένα, δύσκολες αλλά υπαρκτές προοπτικές
Παναγιώτης Παπασταματίου | Γενικός Διευθυντής ΕΛΕΤΑΕΝ
Σύνοψη – Συμπεράσματα: Ο ρόλος της αιολικής ενέργειας στην προστασία του κλίματος

Εκδήλωση της ΕΕΔΣΑ στο πλαίσιο της Verde.tec
Η ΕΕΔΣΑ – Ελληνική Εταιρεία Διαχείρισης Στερεών Αποβλήτων στο πλαίσιο της 8ης διεθνούς έκθεσης Verde.tec / Τεχνολογίες Περιβάλλοντος, διοργανώνει την εκδήλωση:
«Εναλλακτική Διαχείριση και Διευρυμένη Ευθύνη Παραγωγών (ΔΕΠ)- Τα νέα ρεύματα προτεραιότητας και τα απόβλητα τροφίμων μεγάλων παραγωγών», το Σάββατο, 28 Φεβρουαρίου στις 13.00 – 15.00 στην αίθουσα Workshop 4 του εκθεσιακού κέντρου MEC στην Παιανία.
ΠΡΟΓΡΑΜΜΑ
13.00-13.30 Εισαγωγή
Καλωσόρισμα: Γενικός Γραμματέας ΕΕΔΣΑ Κ. Μουστάκας
Το στίγμα της Εκδήλωσης: Πρόεδρος ΕΕΔΣΑ Γ. Ηλιόπουλος

13.30-15.00 Panel
Τοποθετήσεις – Ερωτήσεις Κοινού
ΘΕΜΑΤΟΛΟΓΙΑ:

Νέα ρεύματα προτεραιότητας για θέσπιση (KYA) Προγραμμάτων ΔΕΠ (Στρώματα, Έπιπλα, Καπνικά, Αλιευτικά, κ.λπ.)

2 .Εναλλακτική Διαχείριση με ευθύνη μεγάλων παραγωγών για το ρεύμα αποβλήτων τροφίμων (HoReCa, κ.λπ.)
Κωνσταντίνος Αραβώσης | Αντιπρόεδρος Κλάδου Αποβλήτων, ΡΑΑΕΥ
Αλεξάνδρα – Σοφία Τόγια | Διευθύνουσα Σύμβουλος, ΕΟΑΝ
Δημήτρης Βαργιάμης | Α Αντιπρόεδρος, ΓΣΒΕΕ
Ανδρέας Λουκάτος | Αντιπρόεδρος, ΣΕΠΑΝ
Χαράλαμπος Χαραλαμπίδης | Πρόεδρος, ΠΑΣΕΠΠΕ
Αχιλλέας Πληθάρας | WWF Hellas
Ρόζυ Χαριτοπούλου | Θεματική Αντιπρόεδρος, ΕΕΔΣΑ

Climatherm Energy 2026
2026-02-27 08:00 - 2026-03-01 17:00 (Europe/Athens) | Αthens Metropolitan Expo
Η διεθνής έκθεση Climatherm Energy 2026 θα διεξαχθεί εκθεσιακό κέντρο “Αthens Metropolitan Expo”, από τις 27 Φεβρουαρίου έως την 1η Μαρτίου 2026 υπό την αιγίδα του Υπουργείου Περιβάλλοντος και Ενέργειας και έχοντας την συνεχή στήριξη και συμμετοχή όλων των σημαντικών φορέων του κλάδου και εταιριών που πυρήνας τους είναι η ενέργεια και η εξοικονόμηση της, με νέες τεχνολογίες, νέες τεχνοτροπίες και φυσικά ανανεωμένα και εξελιγμένα προϊόντα.
Θεματικές Ενότητες:
Ανανεώσιμες πηγές ενέργειας, Θέρμανση, Κλιματισμός, Βιομηχανική ψύξη, Διαχείριση αποβλήτων, Εξαερισμός, Φυσικό αέριο – Υγραέριο (LPG), Ύδρευση, Αφαλάτωση, Ενεργειακή αναβάθμιση κτιρίων, Ηλεκτρική ενέργεια, Πισίνα – μπάνιο.
Πληροφορίες: https://climatherm.gr/

9η Έκθεση Patras IQ 2026
2026-02-27 08:00 - 2026-03-01 17:00 | Συνεδριακό και Πολιτιστικό Κέντρο του Πανεπιστημίου Πατρών, Πάτρα
Η 9η Έκθεση Patras IQ 2026 θα πραγματοποιηθεί από την Παρασκευή 27 Φεβρουαρίου έως την Κυριακή 1 Μαρτίου 2026 στο Συνεδριακό και Πολιτιστικό Κέντρο του Πανεπιστημίου Πατρών.
Η καθιερωμένη συνάντηση του οικοσυστήματος καινοτομίας και επιχειρηματικότητας απευθύνει ανοικτή πρόσκληση σε όλους όσοι ενδιαφέρονται να συμμετάσχουν και το 2026 στον κόσμο της έρευνας της καινοτομίας και της δημιουργικότητας.
Η 9η Έκθεση Καινοτομίας & Μεταφοράς Τεχνογνωσίας – Patras IQ έχει σκοπό να συνδέσει startups, καινοτόμες ΜΜΕ και spin-offs με τους κύριους συντελεστές του διεθνούς οικοσυστήματος καινοτομίας & επιχειρηματικότητας: εταιρείες, επενδυτές, επιταχυντές και θερμοκοιτίδες, πανεπιστήμια, επιστημονικά και τεχνολογικά πάρκα, κυβερνήσεις και δημόσιες διοικήσεις, θεσμικούς φορείς και ΜΜΕ.
Εάν είστε:
Μαθητές: εξοικειωθείτε με την έρευνα και τα αποτελέσματά της, αφήστε την φαντασία σας να οραματιστεί λύσεις σε προβλήματα που απασχολούν τον σύγχρονο κόσμο και το μέλλον του
Φοιτητές: Αξιοποιήστε την επιστημονική γνώση που λαμβάνετε, εξοικειωθείτε με την επιχειρηματικότητα και την καινοτομία, τολμήστε το δικό σας επιχειρηματικό εγχείρημα.
Ερευνητές: Προωθήστε τα ερευνητικά σας αποτελέσματα και βρείτε συνεργάτες ώστε να τα αξιοποιήσετε.
Spin–offs & Start–ups: Παρουσιάστε τις καινοτόμες ιδέες σας, βρείτε επενδυτές και διαπρέψτε στον κλάδο σας
Επιχειρήσεις: Ανακαλύψτε νέες τεχνολογίες, βρείτε συνεργάτες και αναβαθμίστε τα προϊόντα και τις υπηρεσίες σας.
Εκπαιδευτικοί & Ερευνητικοί Φορείς: Παρουσιάστε τα ώριμα ερευνητικά σας αποτελέσματα, στοχεύοντας στην εξέλιξή τους σε προϊόντα και υπηρεσίες υψηλής προστιθέμενης αξίας.
Δημόσιοι & Ιδιωτικοί Φορείς: Συμβάλλετε στην ανάπτυξη της έρευνας και της καινοτομίας στην Ελλάδα.
Οι Εκθέτες θα έχουν την ευκαιρία να επωφεληθούν μέσω:
Προβολής των ώριμων ερευνητικών αποτελεσμάτων τους
Προβολής της εταιρείας και των προϊόντων/υπηρεσιών της σε εθνικό και διεθνές επίπεδο, βοηθώντας τη διεύρυνση της πελατειακής βάσης
Προβολής των καινοτόμων λύσεων της επιχείρησης σε ένα ευρύ κοινό αποτελούμενο από επενδυτές, επιχειρηματίες, και ερευνητές
Ευκαιριών δικτύωσης με εταίρους, πελάτες, πιθανούς συνεργάτες και παράγοντες της αγοράς
Ανάπτυξης και προώθησης νέων συνεργασιών και επιχειρηματικών ευκαιριών
Απόκτησης νέων γνώσεων, εμπειριών και ανταλλαγή καλών πρακτικών από άλλους εκθέτες και επισκέπτες
Βελτίωσης της εταιρικής εικόνας και αύξησης της αναγνωρισιμότητας της εταιρείας
Δημιουργίας νέων πελατών
Ενίσχυσης της επαγγελματική φήμης και ανταγωνιστικότητας της επιχείρησης στον κλάδο
Ενημέρωσης για τις τελευταίες εξελίξεις στην καινοτομία
Συμμετοχής σε ένα διαδραστικό και δημιουργικό περιβάλλον
https://patrasiq.gr/

Σεμινάριο Εκπαίδευσης του Εργαστηρίου Οχημάτων - ΕΜΠ
2026-02-27 09:00 - 2026-03-03 16:00
Σας γνωρίζουμε ότι το επόμενο προγραμματισμένο Σεμινάριο Εκπαίδευσης Υποψηφίων Συμβούλων Ασφαλούς Χερσαίας Μεταφοράς Επικίνδυνων Εμπορευμάτων ADR/RID θα διεξαγχθεί 27 Φεβρουαρίου-03 Μαρτίου 2026 με μεθόδους εξ’αποστάσεως εκπαίδευσης(Διαδικτυακά)
Το παρόν πρόγραμμα παρέχει το απαραίτητο γνωστικό υπόβαθρο για την ασφαλή χερσαία μεταφορά επικίνδυνων εμπορευμάτων και απευθύνεται σε όσους επιθυμούν να αποκτήσουν, κατόπιν εξετάσεων, Πιστοποιητικό Συμβούλου Ασφαλούς Χερσαίας Μεταφοράς Επικίνδυνων Εμπορευμάτων (Σ.Α.Μ.Ε.Ε.).
Ώρες διεξαγωγής σεμιναρίου: 9:00πμ-16:00μμ
Διάρκεια: 5 ημέρες(οδική μεταφορά Ε.Ε-ADR) ή 6 ημέρες(οδική και σιδηροδρομική μεταφορά Ε.Ε-ADR&RID)
Προϋποθέσεις συμμετοχής: Πτυχίο Τριτοβάθμιας εκπαίδευσης
Σχετικές πληροφορίες και αίτηση συμμετοχής: Ιστοσελίδα του ΚΕΔΙΒΙΜ Ε.Μ.Π
https://e-learning.ntua.gr/programs/training-adr-rid-safe-land-transportation-of-dangerous-goods-consultants/
ΓΕΝΙΚΕΣ ΠΛΗΡΟΦΟΡΙΕΣ
Ο Σύμβουλος Ασφαλούς Μεταφοράς Επικίνδυνων Εμπορευμάτων (ΣΑΜΕΕ) είναι υπεύθυνος για την αποφυγή κινδύνων, εγγενών, σε δραστηριότητες οι οποίες περιλαμβάνουν τη μεταφορά, ή σχετικές εργασίες για τη συσκευασία, τη φόρτωση,
την πλήρωση ή την εκφόρτωση επικίνδυνων εμπορευμάτων, όσον αφορά σε άτομα, ιδιοκτησίες και περιβάλλον. Σύμφωνα με την ΚΥΑ 62834/5491 των Υπουργείων Οικονομίας & Οικονομικών και Μεταφορών & Επικοινωνιών και την Εγκύκλιο Γ5/22039/2825
του Υπουργείου Μεταφορών, κάθε επιχείρηση με σχετικές δραστηριότητες πρέπει να διορίζει έναν ή περισσότερους Συμβούλους Ασφαλούς Μεταφοράς Επικίνδυνων Εμπορευμάτων (ΣΑΜΕΕ).
Σκοπός Σεμιναρίου
Η παροχή στους υποψηφίους των απαραίτητων γνώσεων σχετικών με τη Χερσαία Μεταφορά Επικίνδυνων Εμπορευμάτων και τα καθήκοντα του ΣΑΜΕΕ, για τη συμμετοχή τους σε εξετάσεις, έπειτα από τις οποίες χορηγείται Πιστοποιητικό Επαγγελματικό
Κατάρτισης Συμβούλου Ασφαλούς Χερσαίας Μεταφοράς Επικίνδυνων Εμπορευμάτων (ΣΑΜΕΕ)
Το Σεμινάριο αφορά όσους εμπλέκονται ή επιθυμούν να εμπλακούν στη διαχείριση/μεταφορά Επικίνδυνων Εμπορευμάτων(π.χ. υγρά καύσιμα, εκρηκτικά, χημικά, κ.ά.) και είναι απόφοιτοι Τριτοβάθμιας Εκπαίδευσης οποιασδήποτε ειδικότητας.
Το Εργαστήριο Οχημάτων Ε.Μ.Π. είναι Φορέας Εκπαίδευσης Συμβούλων Ασφαλούς Οδικής – Σιδηροδρομικής Μεταφοράς Επικίνδυνων Εμπορευμάτων ορισμένος από το Υπουργείο Υποδομών και Μεταφορών (ΥΜΕ). Για τις αντίστοιχες υπηρεσίες έχει πιστοποιηθεί κατά ΕΛΟΤ ΕΝ/ISO 9001:2015.

Thessaloniki Public Transport 2.0 Hackathon- Καταληκτική ημερομηνία
2026-02-28 08:00 - 17:00 | Ολυμπιακό Μουσείο Θεσσαλονίκης, Λεωφ. 3ης Σεπτεμβρίου, Θεσσαλονίκη, Greece
Oι εγγραφές για το Thessaloniki Public Transport 2.0 Hackathon, που διοργανώνει ο ΟΣΕΘ με την υποστήριξη του Εθνικού Κέντρου Έρευνας & Τεχνολογικής Ανάπτυξης – Ινστιτούτο Μεταφορών (ΕΚΕΤΑ/ΙΜΕΤ) και θα λάβει χώρα στις 14–15 Μαρτίου 2026, στο Ολυμπιακό Μουσείο Θεσσαλονίκης (Αίθουσα Workshop) Λεωφ. 3ης Σεπτεμβρίου, ξεκίνησαν.
Ενδιαφερόμενοι που θέλουν να συμβάλουν σε ένα καλύτερο σύστημα μεταφορών για την πόλη κι έχουν άποψη για τις δημόσιες συγκοινωνίες στη Θεσσαλονίκη έχουν την δυνατότητα να λάβουν μέρος στο Thessaloniki Public Transport 2.0 Hackathon και να μετατρέψουν τις ιδέες τους σε πραγματικές λύσεις για την πόλη.
Μέσα σε δύο ημέρες, θα εργαστούν σε ομάδα, θα λάβουν υποστήριξη από μέντορες και ειδικούς του χώρου και θα παρουσιάσουν την ιδέα τους απευθείας σε κριτική επιτροπή που συνδέεται με το οικοσύστημα μεταφορών της Θεσσαλονίκης.
Το σύστημα δημόσιων συγκοινωνιών της Θεσσαλονίκης έχει αναβαθμιστεί σημαντικά, με τη λειτουργία της νέας γραμμής μετρό και την εισαγωγή ηλεκτρικών λεωφορείων, ενώ ιδιωτικές πρωτοβουλίες προσφέρουν υπηρεσίες μικροκινητικότητας. Ο επανασχεδιασμός του δικτύου λεωφορείων της πόλης οφείλει να αξιοποιήσει αυτές τις ευκαιρίες ώστε να προσφέρει την καλύτερη δυνατή εμπειρία μετακίνησης στους πολίτες.
Καταληκτική ημερομηνία συμμετοχής: 28 Φεβρουαρίου 2026
Μπορείτε να διαβάσετε αναλυτικά:
https://tkm.tee.gr/wp-content/uploads/2026/02/OSETH.pdf

SuSChemE και SUSTENS 2 - Προθεσμία υποβολής περιλήψεων
2026-02-28 08:00 - 17:00
Στις 29 – 30 Ιουνίου 2026 στην Αθήνα, και για πρώτη φορά, ενώνονται δύο καθιερωμένες σειρές συνεδρίων, το SuSChemE και το SUSTENS 2, σε μια κοινή, ειδική διοργάνωση. Το συνέδριο SuSChemE–SUSTENS 2: Sustainable Chemical Engineering Systems συνδιοργανώνεται από το Τεχνικό Επιμελητήριο Ελλάδας (ΤΕΕ) και το Sustainability Section of EFCE.
Η σύμπραξη των δύο αυτών συνεδριακών θεσμών δημιουργεί μια μοναδική πλατφόρμα διαλόγου, φέρνοντας στο ίδιο τραπέζι επιστήμονες, μηχανικούς και επαγγελματίες από τον χώρο της βιωσιμότητας, της Χημικής Μηχανικής και της καινοτομίας σε συστήματα και διεργασίες. Στόχος του συνεδρίου είναι η ανταλλαγή γνώσης και εμπειρίας γύρω από σύγχρονες λύσεις που απαντούν στις προκλήσεις της πράσινης μετάβασης και της βιομηχανικής εφαρμογής.
Εκ μέρους των Επιστημονικών Υπευθύνων του Συνεδρίου — Prof. Antonis Kokossis, Prof. Seyed Mansouri και Dr. Kostas Pyrgakis — καθώς και της Οργανωτικής Επιτροπής, απευθύνεται ανοικτή πρόσκληση προς την επιστημονική και τεχνική κοινότητα για υποβολή περιλήψεων και παρουσίαση της πιο πρόσφατης ερευνητικής και εφαρμοσμένης δουλειάς τους.
Η υποβολή περιλήψεων είναι ήδη ανοιχτή, με καταληκτική ημερομηνία την 28η Φεβρουαρίου 2026.
Το SuSChemE–SUSTENS 2 υποστηρίζεται από μια συνεχώς διευρυνόμενη Επιστημονική Επιτροπή, με τη συμμετοχή διακεκριμένων ακαδημαϊκών και ερευνητών από όλο τον κόσμο. Παράλληλα, προσφέρονται ουσιαστικές δυνατότητες δημοσίευσης, τόσο στο Book of Abstracts και στα Conference Proceedings (με DOI και ISSN), όσο και με πλήρη άρθρα σε διεθνή επιστημονικά περιοδικά, όπως τα Industrial & Engineering Chemistry Research (ACS) και Biochemical Engineering Journal (Elsevier).
Οι θεματικές του συνεδρίου καλύπτουν ένα ευρύ φάσμα, από πράσινες και βιώσιμες τεχνολογίες και βιοτεχνολογικά συστήματα, έως εφαρμογές Power-to-X, λύσεις μηχανικής με τεχνητή νοημοσύνη, βιομηχανικές διεργασίες και προσεγγίσεις safe and sustainable-by-design για υλικά και διαδικασίες. Το συνέδριο φιλοδοξεί να αποτελέσει σημείο αναφοράς για μηχανικούς και ερευνητές που επιθυμούν να παρακολουθούν τις διεθνείς εξελίξεις και να συμβάλλουν ενεργά στο μέλλον της βιώσιμης βιομηχανίας.
Περισσότερες πληροφορίες και σύνδεσμοι υποβολής στο επίσημο site της εκδήλωσης: https://www.suscheme-sustens2.com/

13ο Διεθνές Συνέδριο για τη Βιώσιμη Διαχείριση Στερεών Αποβλήτων- Υποβολή περιλήψεων
2026-02-28 08:00 - 17:00
Η 13η Διεθνής Διάσκεψη για τη Βιώσιμη Διαχείριση Στερεών Αποβλήτων θα διεξαχθεί στην Κω από τις 24 έως τις 27 Ιουνίου 2026 και έχει ως στόχο να προσεγγίσει το σημαντικό ζήτημα της βιώσιμης διαχείρισης στερεών αποβλήτων μέσω της προώθησης ασφαλών πρακτικών και αποτελεσματικών τεχνολογιών, συμπεριλαμβανομένης της αναερόβιας διάσπασης και της μετατροπής των αποβλήτων σε ενέργεια.
Η Διάσκεψη επικεντρώνεται κυρίως στις σύγχρονες τεχνολογίες στερεών αποβλήτων. Στόχος της είναι να διεγείρει το ενδιαφέρον των επιστημόνων και των πολιτών και να τους ενημερώσει για τις τελευταίες εξελίξεις στον τομέα της διαχείρισης των αστικών στερεών αποβλήτων.
Ταξινόμηση στην πηγή, βιολογική επεξεργασία, επεξεργασία σε κεντρικές εγκαταστάσεις, πρόληψη αποβλήτων, αξιοποίηση βιολογικών αποβλήτων, προώθηση της ανακύκλωσης, τεχνολογίες μετατροπής των αποβλήτων σε ενέργεια και ανάκτηση ενέργειας, έξυπνες τεχνολογίες για τη διαχείριση αποβλήτων, διαχείριση λάσπης, γεωργικά και κτηνοτροφικά απόβλητα, διαχείριση συγκεκριμένων ροών αποβλήτων (απόβλητα από κατασκευές και κατεδαφίσεις, απόβλητα από ηλεκτρικό και ηλεκτρονικό εξοπλισμό κ.λπ.), βιοτεχνολογία, βέλτιστες διαθέσιμες τεχνικές, δίκτυα συμβίωσης, κατανάλωση και εξοικονόμηση ενέργειας, αποτύπωμα άνθρακα και αποτύπωμα νερού, πρωτοβουλίες μηδενικών αποβλήτων, πλαστικά και βιοπλαστικά, θαλάσσια απορρίμματα αποτελούν τα κύρια θέματα της διάσκεψης.
Ιδιαίτερη προσοχή θα δοθεί στις προοπτικές αξιοποίησης και στα προϊόντα από στερεά απόβλητα, όπως: βιοκαύσιμα, λίπασμα, υλικά κ.λπ. Επιπλέον, τα βιώσιμα καύσιμα αεροπορίας, η μεθανόλη και άλλα βιώσιμα βιοκαύσιμα, οι λύσεις και οι καινοτομίες για την παραγωγή υδρογόνου, την αποδοτική αποθήκευση, διανομή και εφαρμογές, καθώς και η περιβαλλοντική διπλωματία και οι ηλιακές τεχνολογίες για την επίτευξη βιωσιμότητας και κυκλικότητας στον ενεργειακό τομέα, αποτελούν νέα θέματα της διάσκεψης.
Το συνέδριο θα προσφέρει την ευκαιρία να συγκεντρωθούν επιστήμονες και επαγγελματίες από κυβερνητικά τμήματα, βιομηχανίες, δήμους, ιδιωτικούς φορείς, ερευνητικά και εκπαιδευτικά ιδρύματα, αποτελώντας ένα φόρουμ για την ανταλλαγή των πιο πρόσφατων ιδεών, τεχνικών και εμπειριών σε όλους τους τομείς της διαχείρισης στερεών αποβλήτων. Ένα ειδικό ολοήμερο εργαστήριο θα επικεντρωθεί επίσης σε εκπροσώπους τοπικών αρχών και δήμων, με σκοπό την προώθηση ολοκληρωμένων προγραμμάτων διαχείρισης στερεών αποβλήτων.
Προθεσμία υποβολής περιλήψεων: 28 Φεβρουαρίου 2026
Πληροφορίες: https://kos2026.uest.gr/

Διεθνές Συνέδριο Changing Cities VII- ΝΕΑ Προθεσμία υποβολής περιλήψεων
2026-02-28 08:00 - 17:00 | Ίδρυμα Σχολής Αναργυρίου & Κοργιαλένιου Σπετσών, Σπέτσες, Greece
Το Τμήμα Μηχανικών Χωροταξίας, Πολεοδομίας και Περιφερειακής Ανάπτυξης του Πανεπιστημίου Θεσσαλίας (ΤΜΧΠΠΑ) ανακοίνωσε την από κοινού διοργάνωση με το Τμήμα Αρχιτεκτόνων Μηχανικών του Πανεπιστημίου Πατρών του 7ου διεθνούς συνεδρίου με θέμα «Changing Cities VII: Spatial, Design, Landscape, Heritage and Socio-Economic dimensions», που θα πραγματοποιηθεί στις 15-19 Ιουνίου 2026, στο Ίδρυμα Σχολής Αναργυρίου & Κοργιαλένιου Σπετσών.
Η σειρά διεθνών συνεδρίων με θέμα «CHANGING CITIES» («Οι πόλεις που αλλάζουν») έχει ως στόχο να φέρει σε επαφή πολεοδόμους και σχεδιαστές, αρχιτέκτονες, αρχιτέκτονες τοπίου, γεωγράφους και ιστορικούς αστικών περιοχών, οικονομολόγους αστικών περιοχών, κοινωνιολόγους αστικών περιοχών και υπεύθυνους χάραξης πολιτικής για τις πόλεις. Σκοπός της είναι να διερευνήσει τις νέες προκλήσεις που αντιμετωπίζουν οι πόλεις και το μέλλον τους και να καταστεί ένα διεθνές φόρουμ ανταλλαγής ιδεών σχετικά με τις μεταβάσεις των πόλεων.
Oι θεματικοί άξονες της διάσκεψης επικεντρώνονται στα εξής:

Ανθεκτικές πόλεις,
Έξυπνες πόλεις,
Περιβαλλοντικός πολεοδομικός σχεδιασμός,
Πράσινη αρχιτεκτονική, Αστικός σχεδιασμός και νέες τεχνολογίες,
Κλιματική αλλαγή, Κυκλική οικονομία και βιώσιμη ανάπτυξη,
Αστικός σχεδιασμός στον πολεοδομικό σχεδιασμό,
Βιώσιμος πολεοδομικός σχεδιασμός και ανάπτυξη,
Αστική ανασυγκρότηση, αναγέννηση και ανθεκτικότητα,
Αστικές μορφές πολιτισμού και δημόσιοι ανοιχτοί χώροι,
Διαχείριση αρχιτεκτονικής-ακίνητης κληρονοµιάς και ιστορικά κέντρα,
Διαχείριση πολιτιστικής κληρονομιάς,
Αστικά τοπία, σχεδιασμός και διαμόρφωση τοπίου,
Σχεδιασμός και πολιτική μεταφορών στις πόλεις,
Μάρκετινγκ τοποθεσίας και προώθηση της εικόνας της πόλης,
Αστικές οικονομίες και χωρικές επιπτώσεις,
Νόμοι πολεοδομίας και ακίνητα,
Πολυπολιτισμικές πόλεις,
Πόλεις σε συρρίκνωση,
Διχοτομημένες Πόλεις

Παράταση Προθεσμίας υποβολής περιλήψεων: 28 Φεβρουαρίου 2026
Περισσότερες πληροφορίες: https://changingcities.prd.uth.gr/cc/

9η Επιστημονική Συνάντηση do.co.mo.mo.Greece
2026-02-28 08:00 - 2026-03-01 17:00 | Aίθουσα εκδηλώσεων ΤΕΕ/Τμήμα Ηπείρου, Αραβαντινού 6-8, Ιωάννινα, Ελλάδα
Η 9η Επιστημονική Συνάντηση do.co.mo.mo.Greece με τίτλο «Η Μοντέρνα Αρχιτεκτονική στην Ελλάδα – Σύγχρονες Κατευθύνσεις», θα πραγματοποιηθεί 28 Φεβρουαρίου και 1 Μαρτίου, στους χώρους του ΤΕΕ/Τμ. Ηπείρου.
Η συνάντηση διοργανώνεται από το Ερευνητικό Εργαστήριο CRISIS του Τμήματος Αρχιτεκτόνων Μηχανικών του Πανεπιστημίου Ιωαννίνων και το Τμήμα Ηπείρου του ΤΕΕ, υπό την αιγίδα του Δήμου Ιωαννιτών.
Η εκδήλωση αποτελεί ένα σημαντικό επιστημονικό γεγονός πανελλαδικής εμβέλειας, εστιάζοντας στη μοντέρνα αρχιτεκτονική κληρονομιά και στις σύγχρονες προσεγγίσεις τεκμηρίωσης, προστασίας και επανάχρησής της και επιδιώκει να συμβάλει στη διαμόρφωση ενός σαφούς και συνεκτικού πλαισίου επιστημονικού διαλόγου, ενσωματώνοντας νέα ερωτήματα από το ευρύτερο πεδίο της ιστορίας και θεωρίας της αρχιτεκτονικής, της κριτικής της ιστοριογραφίας και της σύγχρονης αρχιτεκτονικής πρακτικής. Οι θεματικές ενότητες της συνάντησης καλύπτουν ζητήματα θέασης και χρήσης της εγχώριας μοντέρνας κληρονομιάς, θεσμικές και πολιτικές προσεγγίσεις, ιστορικές αναγνώσεις της θέσης του Μοντέρνου στην Ελλάδα, καθώς και τον ρόλο της έρευνας και της αρχιτεκτονικής εκπαίδευσης στη σύγχρονη διαχείριση του αρχιτεκτονικού αποθέματος.
Πληροφορίες: https://www.teeepirus.gr/events/emerides-2/146-9e-epistemonike-sunantese-do-co-mo-mo-greece-e-monterna-arci

Έκθεση «ΤΟ ΜΕΛΛΟΝ ΥΠΟ ΚΑΤΑΣΚΕΥΗ | Ο ΔΟΞΙΑΔΗΣ ΣΤΑ ΣΚΟΠΙΑ»
2026-02-28 20:00 - 22:30 | Πολυχώρος «Δημήτρης Χατζής»
Το Ερευνητικό Εργαστήριο CRISIS του Τμήματος Αρχιτεκτόνων Μηχανικών του Πανεπιστημίου Ιωαννίνων, σε συνεργασία με το Τεχνικό Επιμελητήριο Ελλάδας – Τμήμα Ηπείρου, τον Δήμο Ιωαννιτών και την Πρεσβεία της Ελλάδας στα Σκόπια, παρουσιάζει την έκθεση «ΤΟ ΜΕΛΛΟΝ ΥΠΟ ΚΑΤΑΣΚΕΥΗ | Ο ΔΟΞΙΑΔΗΣ ΣΤΑ ΣΚΟΠΙΑ» στο Πολιτιστικό Κέντρο «Δημήτρης Χατζής» στα Ιωάννινα.
Τα εγκαίνια θα πραγματοποιηθούν το Σάββατο 28 Φεβρουαρίου, στις 20:00, και η έκθεση θα διαρκέσει έως τις 14 Μαρτίου.
Περισσότερες από έξι δεκαετίες μετά τον καταστροφικό σεισμό που έπληξε τα Σκόπια στις 26 Ιουλίου 1963, η έκθεση «ΤΟ ΜΕΛΛΟΝ ΥΠΟ ΚΑΤΑΣΚΕΥΗ | Ο ΔΟΞΙΑΔΗΣ ΣΤΑ ΣΚΟΠΙΑ» επανεξετάζει την εξαιρετική ιστορία της ανασυγκρότησης της πόλης, με ιδιαίτερη έμφαση στον ρόλο και τη συμβολή του Έλληνα αρχιτέκτονα και πολεοδόμου Κωνσταντίνου Α. Δοξιάδη.
Ως ένας από τους διεθνείς εμπειρογνώμονες που προσκλήθηκαν από τα Ηνωμένα Έθνη να συμμετάσχουν στη διεθνή προσπάθεια αναδόμησης των Σκοπίων, ο Δοξιάδης δεν προσέφερε μόνο τεχνική κατάρτιση και οραματικό σχεδιασμό, αλλά εξέφρασε και βαθιά ενσυναίσθηση για την πόλη και τους κατοίκους της.
Μέσα από πλούσιο αρχειακό υλικό – όπως αναλυτικές εκθέσεις, πολεοδομικές έρευνες, μελέτες κατοικίας, διαγράμματα και προσωπικές αναστοχαστικές καταγραφές – αναδεικνύεται η προσέγγιση του ίδιου και της ομάδας του στην αστική αποκατάσταση ως ταυτόχρονα ολοκληρωμένη και βαθιά ανθρωποκεντρική. Οι παρεμβάσεις αυτές διαδραμάτισαν καθοριστικό ρόλο στη διαμόρφωση του Ρυθμιστικού Σχεδίου που καθοδήγησε την μετασεισμική ανασυγκρότηση των Σκοπίων.
Πληροφορίες: https://architecture.uoi.gr/news/ekthesi-to-mellon-ypo-kataskevi-o-doxiadis-sta-skopia/
